wickkiey/tamil-wikipedia-chunked huggingface dataset:
# மாரி பிளாக்

**மாரி பிளாக்** (*Mhairi Black*, பிறப்பு: 12 செப்டம்பர் 1994) என்பவர் ஐக்கிய இராச்சிய நாடாளுமன்றப் பெண் உறுப்பினர் ஆவார். 2015 ஐக்கிய இராச்சியப் பொதுத் தேர்தலில் இசுக்கொட்டிய தேசியக் கட்சியின் சார்பாக பைசலி, தெற்கு ரேன்பரீசயர் தொகுதியில் தேர்ந்தெடுக்கப்பட்ட இவர், மிகவும் சிறிய வயதில் இருப்பதால் "நாடாளுமன்றச் செல்லக்குட்டி" என்று செல்லமாக அழைக்கப்படுகிறார்.  
1832ஆம் ஆண்டிற்கு பிறகு தேர்ந்தெடுக்கப்படும் வயதில் இளைய நாடாளுமன்ற உறுப்பினர் இவராவார், 1880இல் 21 வயதுடைய சேம்சு டிக்கின்சன் என்பவரே 1832 க்கு பின் தேர்ந்தெடுக்கப்பட்ட இளையவராக இருந்தார்.
# மாரி பிளாக்

## அரசியல் வாழ்க்கை

2015 ஆம் ஆண்டிற்கான ஐக்கிய இராச்சியப் பொதுத் தேர்தலில் பைசலி, தெற்கு ரேன்பரீசயர் தொகுதியில் போட்டியிட்டு வென்ற மாரி பிளாக், கிளாசுஃகோ பல்கலைக்கழகத்தில் "அரசியல் மற்றும் பொதுக்கொள்கை" பட்டப்படிப்பில் தன் கடைசி ஆண்டைப் படித்து வருகிறார்.
# மாரி பிளாக்

## தேர்தல் பிரகடனம்

- பைசலி, தெற்கு ரேன்பரீசயர் மக்களின் வாழ்க்கையில் ஒரு உண்மையான மாற்றத்தை ஏற்படுத்தவே நான் தேர்தலில் நிற்கிறேன்.
- தற்போதைய அரசின் நிதிக்குறைப்புக் கொள்கைகளுக்கும், கடுமையான நல்வாழ்வு நிதிக்குறைப்பிற்கும் எதிராக பிரச்சாரம் செய்வேன். அரசின் இச்செயல்கள் எண்ணற்ற மனிதர்களையும், குடும்பங்களையும், சமூக மக்களையும் விரக்தியில் தள்ளுகிறது, மற்றும் அவர்கள் தங்கள் வாழ்வாதாரம் மற்றும் பிழைப்பிற்காக உணவு வங்கிகளை நம்பும் நிலைமை ஏற்பட்டுள்ளது. மேலும் எத்தனையோ குழந்தைகள் ஏழ்மையில் தவிக்க, ஒரு இலட்சம் கோடி பணத்தை அணு ஆயுதங்களுக்காக செலவிடுவது மிகவும் கொடுமையானது.
- சமூகத்தில் தேவையுள்ளோருக்கு ஒரு உண்மையான மாற்றம் தேவை. இசுக்கொட்லாந்தின் பொருளாதாரத்தை உயர்த்த உண்மையான அதிகாரமும், அரசியல் நோக்கின்றி இத்தொகுதிக்காக உண்மைக் குரல் கொடுக்கவும் வேண்டியது தற்போது அவசியம்.
- நீங்கள் உங்கள் நம்பிக்கையை என் மீது வைத்தால், நான் உங்களைக் கைவிடமாட்டேன்.  
- மாரி பிளாக்
# மாரி பிளாக்

## தனிவாழ்க்கை

பைசலி ஊரிலே வசிக்கும் மாரி கால்பந்தாட்டத்தில் மிகவும் ஆர்வம் உள்ளவர். தன் பள்ளிக்கூட மகளிர் கால்பந்தாட்ட அணியில் இணைந்து ஆடியவர். பாட்ரிக் திஃச்டில் என்ற கால்பந்தாட்ட அணியின் விளையாட்டுக்களைக் காண்பதற்கான பருவ நுழைவுச்சீட்டை வைத்துள்ளார். இசைக்கருவிகள் மீட்டுவதிலும் இசையிலும் இவருக்கு ஆர்வம் இருப்பது என்பதும் குறிப்பிடத்தக்கது.
# புரோமின் ஒற்றை புளோரைடு

:BrF<sub>3</sub> + Br<sub>2</sub> → 3 BrF
:BrF<sub>5</sub> + 2 Br<sub>2</sub> → 5 BrF
:Br<sub>2</sub>(l) + F<sub>2</sub>(g) → 2BrF(g)  
சாதாரண வெப்பநிலையில் புரோமின் ஒற்றைபுளோரைடு இயல்புநிலை மாற்றம் கெட்டு புரோமின் முப்புளோரைடு புரோமின் ஐம்புளோரைடு மற்றும் புரோமின் என்ற சேர்மங்களாக சிதைவடைகிறது>
# ச. ராஜநாயகம்

**பேராசிரியர் டாக்டர். ச. ராஜநாயகம்** (பிறப்பு: 01-நவம்பர்-1959) ஊடக ஆய்வாளர், கல்லூரி பேராசிரியர், நாவலாசிரியர், கவிஞர், இறையியல் சிந்தனையாளர், மாற்று அரசியல் பண்பாட்டு இயக்கத்தை முன்வைத்துத் தமிழக அளவில் விரிவான களஆய்வுகளை மேற்கொண்டு வருபவர். இவர் "மக்கள் ஆய்வு" அமைப்பின் நிர்வாக இயக்குநர் ஆவர்.
# ச. ராஜநாயகம்

## வாழ்க்கைக் குறிப்பு

ராஜநாயகம் 1959-ஆம் ஆண்டு தேனி மாவட்டம் அனுமந்தன்பட்டி என்ற ஊரில் சலேத்பிள்ளை,சலேத்தம்மாள் ஆகியோருக்கு மகனாகப் பிறந்தார்.ஆரம்பக் கல்வியை அதே ஊரில் பயின்றார். பின் தனது இளங்கலை பட்டப்படிப்பை திருச்சியிலும்,முதுகலை மற்றும் முனைவர் பட்டப்படிப்பை சென்னைப் பல்கலைக்கழகத்திலும் முடித்தார்.
# ச. ராஜநாயகம்

## கல்வி -பங்களிப்பு

ஊடகம் சார்ந்த படிப்புகளையும், பாடத்திட்டங்களையும் பல கல்லூரிகளில் தொடங்க முயற்சிப்பவர். இலயோலாக் கல்லூரி, சென்னை இணை முதல்வர் மற்றும் ஊடக ஆய்வியல் புலம் தலைவராகவும் இருந்தவர்.
# ச. ராஜநாயகம்

## காட்சித் தகவலியல்

தமிழ்நாட்டில் முதல்முதலாக ஊடகம் சார்ந்த காட்சித் தகவலியல் இளங்கலைப் பட்டப்படிப்பு சென்னை இலயோலா கல்லூரியில் தொடங்கப்பட்டது. இந்த துறை தொடங்க வித்திட்டவர்களில் பேராசிரியர் ச. ராஜநாயகம் குறிப்பிடத்தக்கவர். ஊடகம் சார்ந்த துறை தமிழ்நாடு மட்டுமல்லாமல் பல்வேறு மாநிலங்களில் ஆரம்பிக்க முயற்சித்ததவர்.
# ச. ராஜநாயகம்

## ஊடகக் கலைகள்

இலயோலாக் கல்லூரி, சென்னையின் அங்கமான ஊடக ஆய்வியல் புலம் (School of Media Studies) ச.ராஜநாயகத்தின் முயற்சியால், 2006-ஆம் ஆண்டில் இருந்து ஊடகக் கலைகள் துறை தொடங்கப்பட்டது கடந்த ஆறு ஆண்டுகளாக மாணவர்கள் இந்த முதுகலைப் பட்டப்படிப்பை முடித்து ஊடக நிறுவனங்களில் பணியாற்றி வருகின்றனர்.
# ச. ராஜநாயகம்

## பின் நவீனத்துவம்

பின்னவீனத்துவ நாவல்களான காலமற்ற காலம், சில முடிவுகளும் சில தொடக்கங்களும், கடைசிபொய் மற்றும் கவிதை தொகுப்புபான ரோஜாக்கள் காய்ப்பதில்லை போன்றவற்றை எழுதியுள்ளார். பின் நவீனத்துவம் சார்ந்த கருத்துக்களை முன்வைத்து பல கருத்தரங்குகள் நடத்தி வருகிறார்.
# ச. ராஜநாயகம்

## சிறாரியல் - பங்களிப்பு

ச. ராஜநாயகம் சிலிர்ப்பு என்னும் சிறுகதை தொகுப்பு முழுக்க முழுக்க சிறார்களை மையமாக வைத்து எழுதியுள்ளார் சிறார் காப்பகங்கள் பற்றி தமிழ்நாடு அளவில் பல கள ஆய்வுகளை மேற்கொண்டு அவர்களுக்கு தரமான உணவு, கல்வி கிடைக்க வேண்டும் என்று முனைப்புடன் செயல்பட்டு வருபவர்.சுனாமி பாதிப்புகள் ஏற்பட்டிருந்த கால கட்டங்களில் தமிழ்நாடு முழுவதும் பயணம் செய்து அதில் பாதிக்கப்பட்ட சிறார்களை சந்தித்து அவர்களது அனுபவங்களை சேகரித்து பேரலை கொண்ட பிஞ்சுகள் என்னும் தலைப்பில் ஆவணப்படமாக வெளியிட்டார்.
# ச. ராஜநாயகம்

## திருநங்கைகள் – பங்களிப்பு

திருநங்கைகள் குறித்து மக்கள் மத்தியில் புரிதல் வேண்டும் என்பதற்காக பல கருத்தரங்குகள் மற்றும் ஆவணப்படங்கள் வாயிலாக வலியுறுத்தி வருபவர். இவரது படைப்பான அப் – பால், வர்ணா போன்றவை வேற்று பாலின மக்களின் நிலையை அப்பட்டமாக பிரிதிபலிகிறது. திருநங்கைகளுக்கான தனி நபர் மசோதாவின் சட்ட திட்டக் குழுவில் உறுப்பினராக இருந்துள்ளார் என்பது குறிப்பிடத்தக்கது.
# ச. ராஜநாயகம்

## இறையியல் – பங்களிப்பு

பேரா. ச. ராஜநாயகம் இறையியல் சார்ந்து தமிழ் இறையியல் தடங்கள், தமிழ் இறையியல் களங்கள் போன்ற பல நூல்கள் மற்றும் கட்டுரைகளை எழுதியுள்ளார்.
# ச. ராஜநாயகம்

## மக்கள் ஆய்வு

“மக்களை ஆய்வது மக்களுக்காகவே” என்ற கொள்கையுடன் கடந்த கால் நூற்றாண்டுக்கும் மேலாக தமிழகம் - புதுவை மற்றும் தென்னிந்திய அளவில் பண்பாடு – அரசியல், ஊடகம் – விளம்பரம் நுகர்வு, தொடர்பான ஆய்வுகளை "மக்கள் ஆய்வு" நடத்தி வருகிறது. குறிப்பாக 2001 முதல் இன்று வரை நடந்த தேர்தல் கருத்துக் கணிப்பு முடிவுகளை துல்லியமாக கணித்துச் சொல்லிய பெருமை உடையது. இதுவரை சுமார் ஒன்றரை லட்சம் கி.மீ க்கும் மேல் ஆய்வு பயணம் செய்த இந்த ஆய்வு குழுவினை திறம்பட வழி நடத்தி வருபவர் பேரா. ச. ராஜநாயகம். இவர் மக்கள் ஆய்வு அமைப்பின் நிர்வாக இயக்குநர் ஆவர்.
# ச. ராஜநாயகம்

## சமூக – உளவியல் அணுகுமுறை

ச. ராஜநாயகம் கருத்துக் கணிப்புகளில் கண்டிப்பாக சமூக – உளவியல் அணுகுமுறை வேண்டும் என்பது இவரது நோக்கம். ஆய்வுகள் பொறுத்தவரை மக்களது கருத்துகள் மட்டுமில்லாமல் அவர்களது எண்ணப் போக்குகளின் திசைகள் மற்றும் உணர்வுகள் ஆகிய அனைத்தும் கணித்தால் மட்டுமே அந்த ஆய்வு முழுமை பெரும் என்பதை குறிக்கோளாக கொண்டு செயல்படுகிறார்.
# ச. ராஜநாயகம்

## ஊடக ஆய்வு - பங்களிப்பு

ச. ராஜநாயகம் ஊடகம் சார்ந்த பல ஆய்வுகளை மேற்கொண்டு வருபவர். மேலும் தனது நூல்களில் ஊடகம் சார்ந்த பல புதிய வார்த்தைகளை உருவாக்கியுள்ளார். இவர் ஊடகம் சார்ந்து பல கட்டுரைகள் (Articles)கருத்தரங்கங்கள் (Conferences) நடத்தியுள்ளார் சென்னை, திருவள்ளுவர் பல்கலைக்கழகத்தின் ஊடகக் கல்வித் திட்டக் குழுவின் தலைவராக செயல்பட்டு வருகிறார் மதுரை காமராஜ் மற்றும் அன்னை தெரசா மகளிர் போன்ற பல்கலைக் கழகத்தில் ஆய்வு மேற்பார்வையாளராகவும் செயல்ப்பட்டு வருகிறார். மேலும் இலங்கை தமிழர் பிரச்சனையில் தமிழக மக்களின் மனநிலை என்ன என்பதனை ஆய்வு செய்துள்ளார்.
# ச. ராஜநாயகம்

## சினிமா – அரசியல்: பங்களிப்பு

சுதந்திரத்திற்கு பின் அரசியலில் சினிமாவின் தாக்கம் அதிகமாக இருப்பதாக பலர் கூறிவரும் வேளையில் இவர் எழுதிய ஆங்கில புத்தகமான “Popular Cinema and Politics in South India: Reimagining MGR and Rajinikanth” அந்த கோட்பாடுகளை மீள் பார்வைக்கு உட்படுத்தும் விதமாக உள்ளது. இதுவரை தமிழக அரசியலில் மக்கள் வாக்களித்த விதத்தை ஆய்வுக்குட்படுத்தி, மக்கள் வாக்களிக்கும் விதம் சினிமா தாக்கத்தையும் கடந்து செல்லும் என்பதையும் ஆணித்தனமாக நிரூபிக்கிறார். இந்த புத்தகம் தமிழக அரசியல் இதுவரை கடந்து வந்த பாதையை தெளிவாக உள்ளது.
# ச. ராஜநாயகம்

## படைப்புகள்

| வ எண் | நூலின் பெயர் | வகை | ஆண்டு | பதிப்பகம் |
| --- | --- | --- | --- | --- |
| 1.]] | காலமாற்ற காலம்]] | நாவல் | 1998 | தரசு - சென்னை |
| 2.]] | கடைசி பொய்]] | சிறுகதைகள் | 1999 | மணிமேகலை - சென்னை |
| 3.]] | சில முடிவுகளும் சில தொடக்கங்களும்]] | நாவல் | 1999 | காவிய- பெங்களரூ |
| 4.]] | சாமிக்கண்ணு எனச் சில மனிதர்களின் கதைகள்]] | நாவல் | 2000 | இளையநந்தன்-திருச்சி |
| 5.]] | தமிழ் இறையியல் களங்கள் & தடங்கள்]] | இறையியல் கட்டுரை | 2000 | இல்லிடம் |
| 6.]] | ரோஜாக்கள் காய்ப்பதில்லை]] | கவிதை | 2001 | இல்லிடம்-சென்னை |
| 7.]] | குடும்ப உறவில் கனவுத் திரை]] | கட்டுரை | 2002 | வைகரை – திண்டுக்கல் |
| 8.]] | சிலிர்ப்பு]] | சிறுக்கதை | 2005 | இல்லிடம்-சென்னை |
| 9.]] | நீரோட்டம் | ஆய்வு கட்டுரை | 2013 | மக்கள் ஆய்வு- சென்னை |
| 10.]] | Popular Cinema and Politics in South India: Reimagining MGR and Rajinikanth | ஆய்வு நூல் | 2015 | Routledge India |
# ச. ராஜநாயகம்

## குறும்படம் மற்றும் ஆவணப்படம்

| வ எண் | பெயர் | வகை | ஆண்டு | பங்களிப்பு |
| --- | --- | --- | --- | --- |
| 1.]] | சமுகம் & இறையியல்]] | பாடல் | 1989 | பாடலாசிரியர் |
| 2.]] | தேர்தல் விழிப்புணர்வு]] | PSA | 1998 | எண்ணம் & இயக்கம் |
| 3.]] | தேர்வு நேரம்]] | PSA | 1998 | எண்ணம் & இயக்கம் |
| 4.]] | பேசாமல் பேசலாம் வாங்க]] | PSA | 2000 | எண்ணம், திரைக்கதை, இயக்கம் |
| 5.]] | பேரலை கொண்ட பிஞ்சுகள்]] | ஆவணப்படம் | 2005 | எண்ணம் |
| 6.]] | சுனாமி வடுக்களில் சிலுவை சுவடுகள்]] | ஆவணப்படம் | 2005 | எண்ணம், திரைக்கதை |
| 7.]] | அப்-பால்]] | ஆவணப்படம் | 2008 | கதை, திரைக்கதை, இயக்கம் |
| 8.]] | வர்ண (color) | ஆவணப்படம் | 2008 | கதை, திரைக்கதை, இயக்கம் |
| 9.]] | இலங்கை தமிழர் | ஆவணப்படம் | 2011 | எண்ணம் |
# கரோல் பாக்

**கரோல் பாக்**, புது தில்லியின் பகுதியாகும். இங்கு குடியிருப்புகளும், வியாபார நிறுவனங்களும் உள்ளன. இது மத்திய தில்லி மாவட்டத்தின் மூன்று ஆட்சிப்பிரிவுகளில் ஒன்று. தரியாகஞ்சு, பகர்கஞ்சு ஆகிய இரண்டும் பிற ஆட்சிப்பிரிவுகள்.  
இது புது தில்லி மக்களவைத் தொகுதிக்கு உட்பட்டது.
# கரோல் பாக்

## போக்குவரத்து

இங்கிருந்து 21 கி.மீ. தொலைவில் இந்திரா காந்தி பன்னாட்டு வானூர்தி நிலையம் உள்ளது. இந்த பகுதிக்காக கரோல் பாக் மெட்ரோ ரயில் நிலையம் உள்ளது.
# ஹரிஹரன் கோயில்

**ஹரிஹரன் கோயில்** (Harihareshwara Temple) இந்தியாவில், கர்நாடக மாநிலத்தின் தாவண்கரே மாவட்டத்தில், ஹரிஹர் வருவாய் வட்டத்தில், துங்கப்பத்திரை ஆற்றாங்கரையில் *ஹரிஹர்* எனுமிடத்தில் அமைந்துள்ளது. ஹோய்சாளப் பேரரசின் இரண்டாம் வீர நரசிம்மன் மன்னனின் தலைமைப் படைத்தலைவராக இருந்த *பொலல்வா* (Polalva) என்பவரால் 1224இல் கட்டப்பட்டது. 1268இல் இக்கோயில் மறுசீரமைக்கப்பட்டது. இடது புறம் ஹரியும், வலது புறம் ஹரனும், இணைந்த *ஹரிஹரன்* எனும் **சங்கரநாராயணன்** சுவாமி பெயரில் அர்ப்பணிக்கப்பட்டது இக்கோயில். ஹரியும் சிவனும் ஒன்றே என்ற கோட்பாட்டை முன்னிறுத்த அமைந்த கோயில். இது போன்ற கோயில் தமிழ்நாட்டில் சங்கரன்கோயில் சங்கர நாராயணர் கோயில் அமைந்துள்ளது.
# ஹரிஹரன் கோயில்

## கோயில் அமைப்பு

ஹோய்சாலர் கட்டிடக்கலை அமைப்பில் கட்டப்பட்ட இக்கோயிலின் நடுவில் உருளை வடிவில் பல தூண்களுடன் கூடிய திறந்த வெளி மண்டபம் அமைந்துள்ளது. மண்டபத்தின் கூரையில் அழகிய வேலைபாடுகளுடன் கூடிய தாமரை வடிவ சிற்பங்கள் வடிக்கப்பட்டுள்ளது. கோயிலின் முந்தைய கோபுர விமானம் மாற்றப்பட்டு, தற்கால செங்கல் சுண்ணாம்பு கலவையால் அமைக்கப்பட்டுள்ளது.
# இசுக்கொட்டிய தேசியக் கட்சி

**இசுக்காட்டிய தேசியக் கட்சி** (*Scottish National Party*, *SNP*, ) என்பது இசுக்கொட்லாந்தின் தேசியவாத, சமூக-சனநாயக, அரசியல் கட்சி ஆகும். ஐக்கிய இராச்சியத்திடம் இருந்து இசுக்கொட்லாந்தின் விடுதலைக்காக இக்கட்சி குரல் கொடுத்து வருகிறது. ஐக்கிய இராச்சியத்தின் மக்களவையில் கன்சர்வேட்டிவ், தொழிற் கட்சி ஆகியவற்றுக்கு அடுத்தபடியாக மூன்றாவது பெரிய கட்சி இதுவாகும். இசுக்கொட்லாந்து நாடாளுமன்றத்தில் மிகப் பெரும் கட்சியாகவும் விளங்குகின்றது. இக்கட்சியின் தலைவராக இசுக்கொட்லாந்தின் தற்போதைய முதல்வர் நிக்கொலா ஸ்டர்ஜன் இருந்து வருகிறார்.  
1934 ஆம் ஆண்டில் இசுக்கொட்லாந்து தேசியக் கட்சியும், இசுக்கொட்டியக் கட்சியும் இணைந்து இக்கட்சி உருவானது. 1967 ஆம் ஆண்டு முதல் தொடர்ச்சியாக மக்களவையில் உறுப்பினர்களைக் கொண்டுள்ளது. 1999 இல் இசுக்கொட்டிய நாடாளுமன்றம் உருவானதன் பின்னர், எஸ்.என்.பி கட்சி இசுக்காட்டிய நாடாளுமன்ரத்தில் இரண்டாவது பெரிய கட்சியானது. 2007 இசுக்காட்டியத் தேர்தலில் வெற்றி பெற்று சிறுபான்மை அரசாக ஆட்சியைப் பிடித்தது. 2011 தேர்தலில் பெரும் வெற்றி பெற்று பெரும்பான்மை அரசை அமைத்தது.  
மே 2015 இன் படி, இக்கட்சியில் 115,000 உறுப்பினர்கள் உள்ளனர். இவர்களில் 64 பேர் இசுக்கொட்டிய நாடாளுமன்ற உறுப்பினர்கள், 56 பேர் மக்களவை உறுப்பினர்கள், 424 பேர் உள்ளூராட்சி உறுப்பினர்கள் ஆவர். இக்கட்சி ஐரோப்பிய நாடாளுமன்றத்தில் 2 பேரையும் கொண்டுள்ளது.
# சின் பெயின்

**சின் பெயின்** (*Sinn Féin* ஐரிய மொழியில் "நாம்" நாமே) என்பது அயர்லாந்து குடியரசு, வட அயர்லாந்து நாடுகளில் இயங்கும் ஓர் ஐரிய குடியரசுவாத 2007 முதல் 2022 வரை வட அயர்லாந்து சட்டமன்றத்தில் சனநாயக ஒன்றியக் கட்சிக்கு அடுத்தபடியாக சென் பெயின் இரண்டாவது மிகப் பெரிய கட்சியாக இருந்து வந்தது. சின் பெயினின் உறுப்பினர்கள் துணை முதலமைச்சராகப் பதவியில் இருந்து வந்தனர். ஐக்கிய இராச்சியத்தின் நாடாளுமன்றத்தில், சின் பெயினிடம் ஏழு தொகுதிகள் உள்ளன. ஆனாலும், அது அங்கு "வாக்களிக்காத கொள்கை"யைக் கடைப்பிடித்து வருகிறது. அயர்லாந்து கீழவையில் சின் பெயின் கட்சி முக்கிய எதிர்க்கட்சியாக உள்ளது.  
கட்சியின் தற்போதைய தலைவர் மேரி லூ மெக்டொனால்ட் ஆவார். இவர் 2018 இல் செரி ஆடம்சிற்குப் பதிலாக நியமிக்கப்பட்டார்.
# மீத்தாக்சி ஈத்தேன்

**மீத்தாக்சி ஈத்தேன்** *(Methoxyethane)* என்பது C<sub>3</sub>H<sub>8</sub>O என்ற மூலக்கூறு வாய்பாடு கொண்ட கரிமச் சேர்மம் ஆகும். **எத்தில் மெத்தில் ஈதர்** (*ethyl methyl ether*) என்ற பெயராலும் அழைக்கப்படும் இச்சேர்மத்தில் ஒரு ஈத்தைல் தொகுதி மீத்தாக்சி தொகுதியுடன் பிணைக்கப்பட்டிருக்கிறது. மீத்தாக்சி ஈத்தேன் நிறமற்ற வாயுவாகவும் சுவாசிக்க நேரிட்டால் மருந்து நெடியுடனும் காணப்படுகிறது. இறுதிவரை எரியக்கூடிய இதை சுவாசிக்கும்போது கிறுகிறுப்பு அல்லது மூச்சடைப்பை ஏற்படுத்துகிறது. இலூயிசு காரமாக செயல்பட்டு இலூயிசு அமிலங்களுடன் இணைந்து உப்புகளைக் கொடுக்கிறது. ஆக்சிசனேற்ற முகவர்களுடன் இது தீவிரமாகவும் வினைபுரிகிறது.
# அஜித் சிங் பெய்ன்ஸ்

**அஜித் சிங் பெய்ன்ஸ்** (AJITH SINGH BAINS) என்பவர் பஞ்சாப் மற்றும் அரியானா உயர்நீதிமன்ற நீதிபதியாக இருந்தவர், மனித உரிமைச் செயல்பாட்டாளர்.
# அஜித் சிங் பெய்ன்ஸ்

## வாழ்க்கை

அஜித் சிங் பெய்ன்ஸ் மே 14,1922 அன்று பிறந்தவர். இவரின் தந்தைபெயர் குர்பகிஷ் சிங். இவர்1950இல் சட்டம் பயின்றார்.
# அஜித் சிங் பெய்ன்ஸ்

## பணிகள்

ஜலந்தரில் லயல்பூர் கல்சா கல்லூரியில் 1950 முதல் 1953வரை பொருளியல்துறை விரிவுரையாளராகப் பணியாற்றினார். 1953 இல் ஓசியார்பூரில் வழக்கறிஞராகப் பணியாற்றினார். 1961ஆம் ஆண்டு முதல் சண்டிகர் உயர்நீதி மன்றத்தில் வழக்கறிஞராகப் பணியாற்றத் துவங்கினார். 1974 முதல் 1984வரை சண்டிகர் உயர்நீதிமன்றத்தில் நீதிபதியாகப் பொறுப்பேற்றார். 1985ஆம் ஆண்டு பஞ்சாப் மனித உரிமைகள் அமைப்பை நிறுவி அன்றிலிருந்து அதன் தலைவராக உள்ளார். 1992இல் இவரது பேச்சிற்காக தடா சட்டத்தின் கீழ் கைது செய்யப்பட்டார். 1996இல் குற்றமற்றவர் என்று அவ்வழக்கிலிருந்து விடுவிக்கப்பட்டு, ரூ 50,00ஐ இழப்பீடாக பெற்றார்.
# அஜித் சிங் பெய்ன்ஸ்

## வகித்த பிற பதவிகள்

- 1985இல் பஞ்சாப் விசாரணைக் கைதிகளின் வழக்குகள் மறு ஆய்வுக் குழுவின் தலைவராக பணியாற்றினார்.
- 1991இல் உண்மையான கூட்டாட்சி அரசமைப்புச் சட்டம் கலந்தாய்வுக்குழுவின் தலைவர்.
# பார்த்தசாரதி

தேருக்குச் சாரதியாக ஸ்ரீகிருஷ்ணர்]]  
**பார்த்தசாரதி**, மகாபாரதம் எனும் காப்பியத்தில் பாண்டவர்களுக்கும் – கௌரவர்களுக்கும் இடையே 18 நாட்கள் நடந்த குருச்சேத்திரப் போரில், அருச்சுனனின் வேண்டுதலின்படி, ஸ்ரீகிருஷ்ணர் பார்த்தனனின் தேருக்குச் சாரதியாக (தேரோட்டி) செயல்பட்டதால், கிருஷ்ணருக்கு பார்த்தசாரதி என்ற பெயராயிற்று.
கிருஷ்ணரின் பெயரில் சென்னை, திருவல்லிக்கேணியில், பார்த்தசாரதி கோயில் அமைந்துள்ளது.
# நொதித்தல் ஐதரசன் உற்பத்தி

**நொதித்தல் ஐதரசன் உற்பத்தி** *(Fermentative hydrogen production)* என்பது கரிம வினை வேதிமத்தை நொதிப்பு முறையில் உயிர்வழி ஐதரசனாக மாற்றும் செயலாகும். காற்றுநாடாச் செயல்முறை போலவே மூன்று படிநிலைகளில் இம்மாற்றம் நிகழ்கிறது. பலதரப்பட்ட பாக்டீரியா குழுக்கள் பல்நொதியங்களை உபயோகித்து இம்மாற்றத்தை வெளிப்படுத்துகின்றன. கரும் நொதிப்பு வினைகளுக்கு ஒளியாற்றல் தேவைப்படுவதில்லை. எனவே இவ்வினையில் தொடர்ந்து இரவு பகல் கருதாமல் நாள் முழுவதும் கரிமச் சேர்மங்களில் இருந்து ஐதரசன் உற்பத்தி நிகழ்கிறது. பொதுவாக பாக்டீரியாக்கள் தொகுப்புமுறை உயிரியலைப் பயன்படுத்தி மரபுநிலையில் மாறுபடுகின்றன.  
ஒளிவழி நொதிப்பு, கரும நொதித்தலில் இருந்து வேறுபட்டதாகும். ஏனெனில், ஒளிவழி நொதித்தலுக்கு ஒளி அவசியமானது ஆகும். நுண்ணுயிரிவகை எரிபொருள் மின்கலங்களில் உயிர்வினையூக்க மின்னாற்பகுப்பு செயல்முறை பயன்படுகிறது
# நொதித்தல் ஐதரசன் உற்பத்தி

## பாக்டீரியா திரிபுகள்

உதாரணமாக தண்டு வடிவ ஒளிச்சேர்க்கை பாக்டீரியாக்களுடன் ஒளிவழி நொதித்தல் நிகழும்போது சிறுமூலக்கூறு கொழுப்பு அமிலங்கள் ஐதரசனாக மாற்றப்படுகின்றன.
# ஏ. எஸ். ராஜா

**ஏ. எஸ். ராஜா** (இறப்பு: 21 பெப்ரவரி 1981) இலங்கைத் தமிழ்த் திரைப்பட, நாடக நடிகர். பல சிங்கள, தமிழ்த் திரைப்படங்களில் நடித்தவர்.
# ஏ. எஸ். ராஜா

## நாடகங்களில்

1940களில் தமிழ்நாட்டில் இருந்து சங்கரதாஸ் சுவாமிகள் தலைமையில் நாடகக் குழு இலங்கைக்கு வந்து பல நாடகங்களை மேடையேற்றியது. அவர்களது "மச்ச ஹரிச்சந்திரா" என்ற நாடகத்தில் பெண் வேடத்தில் நடிக்க ஏ. எஸ். ராஜாவிற்கு வாய்ப்புக் கிடைத்தது. சுவாமிகளின் நாடகக் குழுவுடன் இலங்கை முழுவதும் சென்று அவரது நாடகங்களில் நடித்தார்.  
விஜயா ஸ்டேஜ் என்ற பெயரில் ஒரு நாடகக் கம்பனியை ஆரம்பித்து பல மேடை நாடகங்களை நடத்தினார். இவற்றில், "நீதிபதியின் மகள்", "சுமதி எங்கே" போன்ற நாடகங்கள் புகழ் பெற்றன. லடீஸ் வீரமணி, டீன்குமார் ஆகியோரின் நாடகங்களிலும் நடித்தார்.
# ஏ. எஸ். ராஜா

## திரைப்படங்களில்

சிங்களத் திரைப்படங்களில் சிறு வேடங்களில் நடிக்கத் தொடங்கிய ஏ. எஸ். ராஜா பிரபல சிங்கள நடிகர் காமினி பொன்சேகா நடித்த பல திரைப்படங்களில் வில்லன் பாத்திரங்களில் நடித்துப் புகழ் பெற்றார்.  
ஏ. எஸ். ராஜா முதன் முதலில் நடித்த தமிழ்த் திரைப்படம் சமுதாயம். இதனை ஹென்றி சந்திரவன்ச என்பவர் தயாரித்திருந்தார். டபிள்யூ. எம். எஸ். தம்பு தயாரித்த வெண்சங்கு திரைப்படத்தில் வயதான தந்தை வேடத்தில் நடித்தார். கிங்ஸ்லி எஸ். செல்லையா தயாரித்த மஞ்சள் குங்குமம் என்ற திரைப்பட<nowiki/>த்தில் நடித்தார்.
# ஏ. எஸ். ராஜா

## நடித்த சில திரைப்படங்கள்

ஏ. எஸ். ராஜா 25 இற்கும் மேற்பட்ட சிங்களத் திரைப்படங்களில் நடித்துள்ளார்.
- சண்டியா
- ஹித்த ஹொந்த மினிஹா
- சத்த பணஹாய்
- யட்டகிய தவச
- சூர சௌரயா
- சமாஜய
- வனாத்த கெல்ல
- சுமதி எங்கே (மொழி மாற்றத் திரைப்படம்)
- சமுதாயம் (1962)
- வெண்சங்கு (1970)
- மஞ்சள் குங்குமம் (1970)
# ஏ. எஸ். ராஜா

## பட்டங்கள்

- திரைக்கலைக்குரிசில் என்ற பட்டம் திரைக்கலை என்ற இதழின் சார்பாக வழங்கப்பட்டது.
# ஏ. எஸ். ராஜா

## மறைவு

ஏ. எஸ். ராஜா 1981 பெப்ரவரி 21 இல் கொழும்பில் காலமானார். இவரது மகன் ராஜா கணேசன் ஒரு தொலைக்காட்சி, வானொலி, மேடை நாடகக் கலைஞர் ஆவார்.
# ஐதரசன் தூய்மையாக்கி

**ஐதரசன் தூய்மையாக்கி** *(hydrogen purifier)* என்பது ஐதரோ கார்பன்களில் இருந்து உற்பத்தி செய்யப்படும் ஐதரசனை தூய்மையாக்கப் பயன்படும் கருவியாகும். புரோட்டான் பரிமாற்ற எரிபொருள் மின்கலன்களில் இவ்வாறு தூய்மைப்படுத்தப்பட்ட மீத்தூய ஐதரசன் பயன்படுத்தப்படுகிறது.
# ஐதரசன் தூய்மையாக்கி

## பலேடியம் சவ்வு ஐதரசன் தூய்மையாக்கிகள்

பலேடியம் மென்தகடு என்பது பலேடியமும் வெள்ளியும் சேர்ந்த உலோகக் கலவையால் ஆக்கப்பட்ட உலோகக் குழாயாகும் பொதுவாக 300 பாகை செல்சியசு வெப்பநிலைக்கு மேல் வெப்பப்படுத்தும் போது அதன் படிக வடிப்பி வழியாக ஓரணு ஐதரசனை மட்டுமே புகுந்து செல்ல அனுமதிப்பது இவ்வுலோகக் கலவையிலான தகட்டின் தனிச்சிறப்பு ஆகும்.
# ஐதரசன் தூய்மையாக்கி

## அடர்த்தியான உலோக மெல்லிழை தூய்மையாக்கி

அடர்த்தி மிகுந்த மெல்லிய உலோகவிழைத் தகடுகள் ஐதரசன் சுத்திகரிப்புக்கு மலிவானதாகவும் பயன்படுத்துவதற்கு எளியனவாகவும் உள்ளன.
# ஐதரசன் தூய்மையாக்கி

## அழுத்த ஊஞ்சல் பரப்பு ஈர்த்தல்

தொகுப்பு முறையில் பெருமளவில் ஐதரசன் தயாரிக்கும் திட்டங்களில் இறுதிப்படிநிலையில் தோன்றும் கார்பன் டை ஆக்சைடை நீக்குவதறகு அழுத்த ஊஞ்சல் பரப்பு ஈர்த்தல் தொழினுட்பம் பயன்படுத்தப்படுகிறது. தேவைப்பட்டால் இத்தொழினுட்பம் மூலம் மீத்தேன், கார்பன் மோனாக்சைடு , நைட்ரசன் , ஆர்கான் மற்றும் ஈரத்தன்மை ஆகியனவற்றையும் ஐதரசனில் இருந்து நீக்க முடியும்.
# ஐதரசன் தூய்மையாக்கி

## வினையூக்க மறுசேர்க்கை அல்லது ஆக்சிசனீக்கம்

உயிர்வளி நீக்கம் அல்லது வினையூக்க மறுசேர்க்கை வினையின் மூலம் ஆக்சிசன் மாசுக்கள் நீக்கப்படுகின்றன. இச்செயல்முறை டீயாக்சோ செயல்முறை என்றும் அழைக்கப்படுகிறது. ஆக்சிசன் ஐதரசனுடன் வினைபுரிந்து நீராவி உண்டாகிறது. தேவைப்பட்டால் இந்நீராவியை உலர்த்திகளைக் கொண்டும் நீக்கிவிடலாம். பிளாட்டினம் தொகுதித் தனிமங்கள் இங்கு அடிப்படை வினையூக்கிகளாகப் பயன்படுத்தப்படுகின்றன.பொதுவாக இவ்வமைப்பில் 3% ஆக்சிசன் உட்செலுத்தப்பட்டு மில்லியனில் ஒரு பங்கு அளவு மாசு ஆக்சிசன் நீக்கப்படுகிறது.
# ஐதரசன் தூய்மையாக்கி

## பயன்கள்

ஒளியுமிழ் இருமுனையங்கள் தயாரிக்கும் கரிமவுலோக ஆவிநிலை மேலொழுங்கு உலைகளில் ஐதரசன் தூய்மையாக்கிகள் பயன்படுகின்றன.
# இயக்கவழங்கி

**இயக்கவழங்கி** *(cam )* அல்லது வணரி என்பது இயக்கவியல் இணைப்பில் சுழலும் அல்லது நழுவும் ஒரு துண்டு ஆகும். குறிப்பாக சுழல் இயக்கத்தை நேரியல் இயக்கமாக அல்லது நேரியல் இயக்கத்தை சுழல் இயக்கமாக மாற்றுவதற்கு இயக்க வழங்கி பயன்படுகிறது. பெரும்பாலும் சுழலும் சக்கரங்களின் ஒரு பகுதியாக ( உதாரணம் : மையம் பிறழ்ந்த சக்கரம் ) அல்லது அச்சுத்தண்டாக ( உதாரணம் : ஒழுங்கற்ற வடிவத்துடன் கூடிய ஒரு உருளை) இத்துண்டு செயல்படுகிறது. அதன் வட்டப்பாதையில் ஒரு நெம்புகோலை ஒன்று அல்லது ஒன்றுக்கு மேற்பட்ட புள்ளிகளில் தாக்குகிறது. இவ்வியக்க வழங்கியால் ஓர் எளிய பல்லாக இயங்கமுடியும். அவ்வாறு இயங்குகையில் நீராவிச் சம்மட்டிக்குத் ( இது ஒரு உதாரணம் ) தேவையான சக்தி துடிப்புகளை வழங்க இது பயன்படுத்தப்படுகிறது அல்லது பின் தொடரும் பகுதிக்கு முன்னும் பின்னுமான இயக்கத்தை உண்டாக்குகிற ஒரு பிறழ்மைய வட்டு அல்லது வேறு ஏதோ ஒரு வடிவமாக இருக்கிறது. இயக்கவழங்கியை சந்திக்கின்ற அவ்வடிவம் இங்கு ஒரு நெம்புகோல் ஆகும்.
# இயக்கவழங்கி

## மீள்பார்வை

வட்ட இயக்கத்திலிருந்து தலைகீழான இயக்கத்திற்கு ( சில சமயங்களில் ஊசலாடும் இயக்கத்திற்கு ) மாறியியங்கும் ஒரு சாதனமாக இயக்கவழங்கியை காணமுடியும். பொதுவாக தானூர்தித் துறையைச் சார்ந்த நெம்புருள்தண்டை இதற்கு பொதுவான உதாரணமாகும். இங்குதான் இயந்திரத்தின் வட்டவியக்கம் மற்றும் அதன் தலைகீழான இயக்கம், உருளைகளின் அடைப்பிதழை உள்ளிழுத்தலையும் வெளியேற்றுதலையும் இயக்குகிறது.
# இயக்கவழங்கி

## இடப்பெயர்ச்சிப்படம்

சில இயக்கவழங்கிகளை அவற்றின் இடப்பெயர்ச்சிப்படத்தைக் கொண்டு வகைப்படுத்த இயலும். உருளியைப் பின்தொடரும் அமைப்பானது ( இறுதியில் சுழல்சக்கரம் இணைக்கப்பட்ட ஒரு அச்சுத்தண்டு ) இயக்கவழங்கி ஓரச்சில் சுழல்கிறது என்பதை பிரதிபலிக்கிறது. இந்த விளக்கப்படங்கள் அந்தநிலையில் நிகழும் ஆர இடப்பெயர்ச்சியை கோண நிலைபாடுடன் ( வழக்கமாக பாகைகளில் ) தொடர்புபடுத்துகிறது. இடப்பெயர்ச்சி விளக்கப்படங்கள் பாரம்பரியமாக எதிர்மறை மதிப்புகள் அல்லாத வரைபடங்களாக இருக்கும் என்று கூறப்படுகின்றன.
ஒரு நிலையான திசைவேகத்தில் பின்தொடரும் அமைப்பின் இயக்கம் ஓர் இயந்திர இடைநிறுத்தத்திற்குப் பின் எழுச்சியுடன் அதே திசைவேகத்தில் திரும்புவதை படம் 2 இல் உள்ள எளிய இடப்பெயர்ச்சி விளக்கப்படம் சித்தரிக்கிறது. பின்தொடரும் அமைப்பின் இயக்கம் இயக்கவழங்கியின் மையத்தைவிட்டு விலகிச்செல்லும் போது உயர்ந்தும் இயந்திர இடைநிறுத்தம் அதன் ஓய்வுநிலை என்றும் மற்றும் திரும்புதல் இயக்கவழங்கியை நோக்கிய இயக்கம் என்றும் கொள்ளப்படுகிறது.
# விக்கிப்பீடியா:Statistics/weekly/10-May-2015
| 120 | Mbazri | 0 | 1 | 0 | 0 | 0 | 0 | 0 | 1 | 0 |  |
| 121 | 14.139.181.209 | 0 | 0 | 0 | 0 | 0 | 0 | 1 | 1 | 0 |  |
| 122 | Ksmuthukrishnan | 0 | 0 | 0 | 0 | 0 | 0 | 1 | 1 | 0 |  |
| 123 | Sivakosaran | 0 | 0 | 0 | 0 | 0 | 0 | 1 | 1 | 0 |  |
| 124 | 123.231.123.171 | 0 | 0 | 0 | 0 | 0 | 0 | 1 | 1 | 0 |  |
| 125 | Newton hd | 0 | 1 | 0 | 0 | 0 | 0 | 0 | 1 | 0 |  |
| 126 | Sajeeth100 | 0 | 1 | 0 | 0 | 0 | 0 | 0 | 1 | 0 |  |
| 127 | 115.111.227.210 | 0 | 1 | 0 | 0 | 0 | 0 | 0 | 1 | 50 |  |
| 128 | 90.192.4.241 | 0 | 1 | 0 | 0 | 0 | 0 | 0 | 1 | 1519 |  |
| 129 | Federico Leva (BEIC) | 0 | 1 | 0 | 0 | 0 | 0 | 0 | 1 | 111 |  |
| 130 | 171.76.219.154 | 0 | 1 | 0 | 0 | 0 | 0 | 0 | 1 | 256 |  |
| 131 | 112.134.33.55 | 0 | 1 | 0 | 0 | 0 | 0 | 0 | 1 | 1 |  |
| 132 | 124.43.142.124 | 0 | 1 | 0 | 0 | 0 | 0 | 0 | 1 | 24736 |  |
| 133 | 182.65.244.14 | 0 | 1 | 0 | 0 | 0 | 0 | 0 | 1 | 18 |  |
| 134 | Surya Prakash.S.A. | 0 | 0 | 0 | 0 | 0 | 0 | 1 | 1 | 0 |  |
| 135 | Mohamed ijazz | 0 | 0 | 0 | 0 | 0 | 0 | 1 | 1 | 0 |  |
| 136 | எஸ்ஸார் | 0 | 0 | 0 | 0 | 0 | 0 | 1 | 1 | 0 |  |
| 137 | 14.139.186.110 | 0 | 1 | 0 | 0 | 0 | 0 | 0 | 1 | 24 |  |
| 138 | Nandhinikandhasamy | 0 | 1 | 0 | 0 | 0 | 0 | 0 | 1 | 61 |  |
| 139 | 203.13.3.106 | 0 | 0 | 0 | 0 | 0 | 0 | 1 | 1 | 0 |  |
| 140 | 117.248.6.169 | 0 | 1 | 0 | 0 | 0 | 0 | 0 | 1 | 0 |  |
| 141 | DONOGIUSEPPE82 | 0 | 1 | 0 | 0 | 0 | 0 | 0 | 1 | 0 |  |
| 142 | 124.43.193.95 | 0 | 0 | 0 | 0 | 0 | 0 | 1 | 1 | 0 |  |
| 143 | Viruba | 0 | 1 | 0 | 0 | 0 | 0 | 0 | 1 | 0 |  |
| 144 | இளந் தமிழன் சிவா | 0 | 0 | 0 | 0 | 0 | 0 | 1 | 1 | 0 |  |
| 145 | 1.39.63.173 | 0 | 1 | 0 | 0 | 0 | 0 | 0 | 1 | 828 |  |
| 146 | Fry1989 | 0 | 1 | 0 | 0 | 0 | 0 | 0 | 1 | 0 |  |
| 147 | 223.185.24.26 | 0 | 1 | 0 | 0 | 0 | 0 | 0 | 1 | 2 |  |
| 148 | Belarus2578 | 0 | 1 | 0 | 0 | 0 | 0 | 0 | 1 | 0 |  |
| 149 | Karthi.dr | 0 | 0 | 0 | 0 | 0 | 0 | 1 | 1 | 0 |  |
| 150 | 117.221.201.230 | 0 | 1 | 0 | 0 | 0 | 0 | 0 | 1 | 9 |  |
| 151 | 117.206.98.187 | 0 | 1 | 0 | 0 | 0 | 0 | 0 | 1 | 21 |  |
| 152 | 115.244.234.228 | 0 | 1 | 0 | 0 | 0 | 0 | 0 | 1 | 87 |  |
| 153 | 121.242.63.60 | 0 | 1 | 0 | 0 | 0 | 0 | 0 | 1 | 2052 |  |
| 154 | Jaswanthvijay | 0 | 1 | 0 | 0 | 0 | 0 | 0 | 1 | 0 |  |
| 155 | Furfur | 0 | 1 | 0 | 0 | 0 | 0 | 0 | 1 | 0 |  |
| 156 | 202.91.78.97 | 0 | 1 | 0 | 0 | 0 | 0 | 0 | 1 | 61 |  |
| 157 | 85.3.74.224 | 0 | 0 | 0 | 0 | 0 | 0 | 1 | 1 | 0 |  |
| 158 | 59.88.230.173 | 0 | 1 | 0 | 0 | 0 | 0 | 0 | 1 | 1124 |  |
| 159 | 163.47.13.120 | 0 | 1 | 0 | 0 | 0 | 0 | 0 | 1 | 15 |  |
| 160 | 101.222.224.251 | 0 | 1 | 0 | 0 | 0 | 0 | 0 | 1 | 0 |  |
| 161 | Roland zh | 0 | 1 | 0 | 0 | 0 | 0 | 0 | 1 | 28 | } |
# வார்ப்புரு:ஐரோப்பாவின் நேர வலயங்கள்

''':  
<table>
<tr><td>வெளிர் நீலம்</td><td> மேற்கு ஐரோப்பிய நேரம் (ஒ.ச.நே ± 00:00)</td></tr>
<tr><td>நீலம்</td><td> மேற்கு ஐரோப்பிய நேரம் (ஒ.ச.நே ± 00:00)  
மேற்கு ஐரோப்பிய கோடைகால நேரம் (ஒ.ச.நே + 01:00)</td></tr>
<tr><td>இளஞ்சிவப்பு</td><td> மத்திய ஐரோப்பிய நேரம் (ஒ.ச.நே + 01:00)  
<tr><td>சிவப்பு</td><td> மத்திய ஐரோப்பிய நேரம் (ஒ.ச.நே + 01:00)  
மத்திய ஐரோப்பிய கோடைகால நேரம் (ஒ.ச.நே + 02:00)</td></tr>
<tr><td>மஞ்சள்</td><td> கலினின்கிராட் நேரம் (ஒ.ச.நே + 02:00)</td></tr>
<tr><td>செம்மஞ்சள்</td><td> கிழக்கு ஐரோப்பிய நேரம் (ஒ.ச.நே + 02:00)  
கிழக்கு ஐரோப்பிய கோடைகால நேரம் (ஒ.ச.நே + 03:00)</td></tr>
<tr><td>இளம் பச்சை</td><td> மின்ஸ்க் நேரம், மாஸ்கோ நேரம் (ஒ.ச.நே + 03:00)</td></tr>
</table>
<small>வெளிர் நிறங்கள், கோடைகால நேரத்தைப் பயன்படுத்தாத நாடுகளான அல்சீரியா, பெலருஸ், ஐசுலாந்து, மொரோக்கோ, உருசியா, துனீசியா மற்றும் துருக்கிவைக் குறிக்கின்றது.</small>
]]<noinclude>  
</noinclude>
# காமாக்யா கோவில்

**காமாக்கியா கோவில்** (*Kamakhya Temple*, ) காமாக்கியா என்ற இந்துக் கடவுளின் கோவில் ஆகும். இது 51 சக்தி பீடங்களில் ஒன்றாகும். இந்தியாவில் அசாம் மாநிலத்தில் குவகாத்தி நகரின் மேற்குப் பகுதியில் நீலாச்சல் குன்றில் அமைந்துள்ளது. இங்குள்ள பத்து தச மகா வித்யா தேவிகளின் கோவில்கள் அடங்கிய தொகுதியில் காமாக்கியா பிரதான கோவிலாகும். இவற்றில் திரிபுரசுந்தரி, மாதங்கி, கமலா தேவியரின் கோவில்கள் காமாக்கியா கோவிலினுள் அமைந்துள்ளன. ஏனைய ஏழும் தனித்தனிக் கோவில்களாக அமைக்கப்பட்டுள்ளன.  
அஸ்ஸாம் தலைநகர் கவுகாத்தியிலிருந்து 12 கி.மீ. தொலைவில் நீலாச்சல் என்ற மலை அமைந்திருக்கிறது. கடல் மட்டத்திலிருந்து 700 அடி உயரத்தில் இந்த மலை மீது காமாக்யாதேவியின் கோயில் அமைந்துள்ளது. இக்கோயிலில் உயிர்ப்பலி கொடுக்கும் வழக்கம் பின்பற்றப்படுகிறது. இது தாட்சாயிணியின் (சதி தேவி) யோனி விழுந்த சக்தி பீடமாகப் போற்றப்படுகிறது.
# காமாக்யா கோவில்

## கோவிலைப் பற்றிய புராணத் தகவல்கள்

காமாக்யா தேவிக்கு திரிபுர பைரவி, அமிர்தா, காமா, காமதா, மங்கள கௌரி, காமரூபிணி, யோனிமண்டல வாஸினி, மஹாகாளி, மஹாமாயா, காமரூபா தேவி, காமேஸ்வரி, நீல பார்வதி என்று பல பெயர்கள் புராணங்களில் கூறப்பட்டுள்ளன. மேலும் இந்தத் தலத்தை காமரூபம், ஹரிக்ஷேத்திரம், பிரக்ஜோதிஷபுரம், காமகிரி, காமயோனி மண்டலம், மஹாமாயா ஸ்தானம், நீலாச்சலம், நீல் பர்வதம் என்று புராணங்கள் குறிப்பிடுகின்றன. இந்த கோவிலில் சிலை இல்லை. இங்கே ஒரு யோனி வடிவத்தில் உருவான ஒரு தட்டையான பாறை மட்டுமே வணங்கப்படுகிறது, அதனால்தான் காமக்கியா தேவியும் இரத்தப்போக்கு தேவி என்று போற்றப்படுகிறார். இந்த கோவிலில் சென்று வழி பட்டால் பிரிந்த தம்பதிகள் சேர்வார்கள் , குழந்தை பாக்கியம் கிடைக்கும் , நிண்ட நாள் வயதுக்கு வராதா பிள்ளைகள் பூபு அடைவாரகள்....  
இங்கு பாண்டவர்கள் தேவியை வழிபட்டதாக மஹாபாரதத்தின் விராட பர்வம் மற்றும் பீஷ்ம பர்வம் கூறுகிறது. மகாபாரதத்தின் விராட பர்வம் (6) மற்றும் பீஷ்ம பர்வம் (23) ஆகியவற்றில் காமாக்யாவை அர்ஜுனனும் யுதிஷ்ட்ரரும் பிரார்த்தித்ததாகக் கூறப்பட்டுள்ளது. மேலும் தந்திர சூடாமணி போன்ற பல தந்திர நூல்களும் இக்கோவிலை சக்தி பீடங்களில் மிக உயர்ந்த பீடமாகச் சொல்கின்றன. மேலும் காளிகா புராணம் கூறும் மிக முக்கியமான நான்கு ஆதி சக்தி பீடங்களில் இதுவும் ஒன்றாகும்.  
இக்கோவில் பற்றிய தகவல்கள் வேத வியாசரின் தேவி பாகவத புராணத்திலும் உள்ளது.  
அஷ்ட தச சக்தி பீட ஸ்தோத்ரம் தேவிக்கு 18 மகா சக்தி பீடங்கள் உள்ளதாகக் கூறுகிறது. அதிலும் காமாக்யா கோவில் இடம் பெறுகிறது.
# காமாக்யா கோவில்

## காமாக்யா கோவிலில் மந்திர தந்திரங்கள்

இந்து சமயத்தின் ஆறு பிரிவுகளில், சக்தி வழிபாட்டு முறையில்தான் அதிக அளவில் மந்திர தந்திரங்கள் கையாளப் படுகின்றன. அவ்வகை வழிபாட்டுக் கென்று சிறப்பான ஆலயங்களும் உள்ளன. அவற்றில் தலையாயது காமாக்யா தேவி கோவில்.
# காமாக்யா கோவில்

## காமாக்யா கோவில் கட்டிட அமைப்பு

பத்தாம் நூற்றாண்டில் அஸ்ஸாம் மன்னர்களால் சீர்திருத்தப்பட்ட உண்மையான காமாக்யா கோவில் பதினாறாம் நூற்றாண்டின் முற்பகுதியில் படையெடுப்பின் போது அழிக்கப்பட்டது. தற்போதுள்ள கோயிலை கூச் பீகாரின் அரசர் நர நாராயணா என்பவர் கி.பி.1565 ல் மீண்டும் கட்டினார். 1665ல் மீண்டும் புதுப்பிக்கப்பட்டது. இக்கோவிலின் வெளித்தோற்றத்தைப் பார்த்தால் மட்டுமே கோவில் போல தோன்றும். உள்ளே சென்றால் இருண்ட பாதாள குகை போன்று இருக்கும். இங்கு சிறு விளக்கு வெளிச்சத்தில் காமாக்யாவின் யோனி பீடத்தை தரிசிக்கலாம். அங்கிருந்து வரும் நீரூற்றின் நீரை பக்தர்கள் தீர்த்தமாகப் போற்றுகின்றனர்.
# காமாக்யா கோவில்

## தச மஹா வித்யாக்களின் சன்னதிகள்

இக்கோவிலில் காளி, தாரா, லலிதா திரிபுரசுந்தரி, புவனேஸ்வரி, பைரவி, சின்னமஸ்தா, தூமாவதி, பகளாமுகி, மாதங்கி மற்றும் கமலா ஆகிய தச மஹா வித்யாக்கள் எனப்படும் பத்து தேவியருக்கும் சன்னதிகள் உண்டு.
# காமாக்யா கோவில்

## காமாக்யா கோவில் திருவிழாக்கள்

1. அம்புபச்சி மேளா - அம்புபாச்சி என்ற சொல் அம்பு மற்றும் பச்சி ஆகிய இரண்டு சொற்களால் ஆனது, அங்கு அம்பு என்பது தண்ணீர் என்றும், பச்சி என்றால் மலச்சிக்கல் என்றும் பொருள். அம்புபாச்சி மேளா நாடு முழுவதும் மிக முக்கியமான பண்டிகைகளில் ஒன்றாகும், மேலும் காமக்கியா கோயிலின் புனித பண்டிகைகளில் ஒன்றாகும்.
1. துர்க்கா பூஜா
1. மானஷா பூஜா
# காமாக்யா கோவில்

## உமாநந்தர் கோவில்

இக்கோவில் காமாக்யா பீடத்திற்கான பைரவரின் கோவிலாகும்.  
பிரம்மபுத்ரா ஆற்றில் அமைந்திருக்கும் பீகாக் ஐலேண்ட் தீவுப்பகுதியில் உமானந்தா கோயில் வீற்றிருக்கிறது. ஆஹோம் வம்ச மன்னரான கடாதர் சின்ஹா’வின் ஆட்சிக்காலத்தில் பர் புகான் கர்கன்யா ஹந்திக் என்பவரால் கட்டப்பட்டிருக்கிறது.  
ஃபெர்ரி படகுகள் மற்றும் மோட்டா படகுகள் மூலமாக மட்டுமே இந்த கோயிலுக்கு செல்ல முடியும் என்பது குறிப்பிடத்தக்கது.
# நற்கருணை (கத்தோலிக்கம்)

**நற்கருணை** கத்தோலிக்க திருச்சபையின் ஏழு அருட்சாதனங்களில் ஒன்றாகும். இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தினார். திருப்பலியில் அப்பம், திராட்சை இரசத்தை கடவுளுக்கு ஒப்புக்கொடுக்கும் போது இயேசுவின் உடலாகவும், இரத்தமாகவும் மாறுகிறது என்பது கத்தோலிக்கக் கிறிஸ்தவர்களின் நம்பிக்கை. நற்கருணை அருட்சாதனத்தை ஆயரோ அல்லது குருவோ வழங்குவார். திருப்பலியில் நற்கருணை திருவிருந்தில் நற்கருணையை குரு, திருத்தொண்டர் அல்லது அருட்சகோதரிகள் வழங்குவர்.ஆலயத்தில் நுழைந்தவுடன் ரோமன் கத்தோலிக்கர்கள் நற்கருணை பேழையின் முன்பாக மண்டியிட்டு, நற்கருணையில் பிரசன்னமாகி இருக்கும் இயேசுவை வணங்கி ஆராதிக்கின்றனர். இயேசுவின் பிரசன்னத்தை உணர்த்தும் வண்ணம் நற்கருணை பேழையின் அருகில் அணையா விளக்கு ஒன்று எப்போதும் ஒளிர்ந்துகொண்டே இருக்கிறது.
# நற்கருணை (கத்தோலிக்கம்)

## இயேசுவின் இறுதி இராவுணவு

*முதன்மைக் கட்டுரை: இயேசுவின் இறுதி இராவுணவு*  
இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தி, அவரது நினைவாக அதை செய்ய சொன்னார். இதைப்பற்றி மத்தேயு நற்செய்தியாளர் அதிகாரம் 26, 26 முதல் 29 வரை உள்ள வசனங்களில் பின்வருமாறு குறிப்பிடப்பட்டுள்ளது.  
''அவர்கள் உணவருந்திக்கொண்டிருந்தபொழுது, இயேசு அப்பத்தை எடுத்துக் கடவுளைப் போற்றி, அதைப் பிட்டுச் சீடருக்குக் கொடுத்து, "இதைப் பெற்று உண்ணுங்கள்; இது எனது உடல்" என்றார்.பின்பு கிண்ணத்தை எடுத்துக் கடவுளுக்கு நன்றி செலுத்தி அவர்களுக்குக் கொடுத்து, "இதில் உள்ளதை அனைவரும் பருகுங்கள்;ஏனெனில் இது எனது உடன்படிக்கையின் இரத்தம்; பலருடைய பாவ மன்னிப்புக்காகச் சிந்தப்படும் இரத்தம்.இனிமேல் என் தந்தையின் ஆட்சி வரும் அந்நாளில்தான் நான் உங்களோடு திராட்சைப் பழ இரசத்தைக் குடிப்பேன்; அதுவரை குடிக்கமாட்டேன் என நான் உங்களுக்குச் சொல்கிறேன்" என்றார்.
''
# நற்கருணை (கத்தோலிக்கம்)

## ஆதாரங்கள்

கத்தோலிக்க மறைக்கல்வி- நற்கருணை அருட்சாதனம்  
கத்தோலிக்க மறைக்கல்வி  
நற்கருணை
# தாராதாரிணி சக்தி பீடக் கோவில்

**தாரா தாரிணி சக்தி பீட கோவில்**, இந்தியாவின் ஒடிசா மாநிலத்தின் பெர்காம்பூர் நகரத்திலிருந்து இருந்து நாற்பது கல் தொலைவில் உள்ள கஞ்சாம் மாவட்டத்தின் புருஷோத்தம்பூரில் ஓடும் ருசிகுல்ய ஆற்றின் அருகில் சுமார் 700 அடி உயரமான மலை மீது உள்ளது. இந்த சக்தி பீட ஆலயத்திற்கு நடந்து செல்ல வேண்டும் எனில் 999 படிகள் ஏற வேண்டும். கடைசி படியான ஆயிரமாவது படியேறினால் ஆலயத்தை அடையலாம். ஆனால் வாகனத்தின் மூலமும் செல்ல முடியும். ஒவ்வொரு படியையும் கடக்கும் பொழுது தேவியின் ஸ்லோகமாக தாராதாரிணி நமஹ எனக் கூறிக் கொண்டு நடப்பதினால் பலன் அதிகம் கிடைக்கும் என்பது ஐதீகம்.
# அருட்சகோதரி

**அருட்சகோதரி** அல்லது **அருட்கன்னியர்** என்போர் கிறித்தவத்தில் பெண் துறவியரை குறிக்கப்பயன்படும் சொல்லாகும். இவ்வகை துறவியர் பொதுவாக ஒரு சமூகமாக மடத்தில் கூடிவாழ்வர். இவர்கள் கற்பு, ஏழ்மை மற்றும் கீழ்ப்படிதல் வாக்களிப்பர். இப்பதம் கத்தோலிக்க திருச்சபை, மரபுவழி திருச்சபை, ஆங்கிலிக்கம், லூதரனியம் முதலிய கிறித்தவப்பிரிவுகளில் அதிகம் பயன்படுகின்றது. ஜைனம், பௌத்தம், தாவோயியம், இந்து முதலிய பிற சமயங்களிலும் இவ்வகையில் வாழ்வோர் உள்ளனர் என்றாலும் அவர்கள் பிற பெயர்களால் அழைக்கப்படுகின்றனர்.  
இவர்கள் தவம், செபம், ஒறுத்தல் போன்ற கடவுளன்புப் பணிகளையும், கல்விக்கூடங்கள், மருத்துவமனைகள், முதியோர் இல்லங்கள், அனாதை இல்லங்கள் போன்றவை நடத்துதல் போன்ற பிறரன்புப்பணிகளையும் செய்கின்றனர். அருட்சகோதரிகளுக்கென்று பல துறவற சபைகள் உள்ளன. அவை ஒவ்வொன்றும் ஒவ்வொருவிதமான பணிகளை செய்கின்றன.
# அருட்சகோதரி

## துறவற சபைகள்

### கார்மேல் சபை

இச்சபையை நிறுவியர் புனித அவிலா தெரசா. லிசியே நகரின் தெரேசா, அவிலாவின் புனித தெரேசா கார்மேல் சபை அருட்சகோதரிகளில் புனிதர்களாக உயர்த்தப்பட்டவர்களில் முக்கியமானவர்கள்.
# அருட்சகோதரி

## துறவற சபைகள்

### பிறர் அன்பின் பணியாளர் சபை

இச்சபையை நிறுவியர் அருளாளர் அன்னை தெரசா.
# அருட்சகோதரி

## துறவற சபைகள்

### மாசற்ற மரியாவினுடைய மகள்கள்

இச்சபை 1987-ம் ஆண்டு அருட்பணி. அருள் ராஜ் ஒ.எம்.ஏ அவர்களால் தொடங்கப்பட்டது.
# அருட்சகோதரி

## துறவற சபைகள்

### நல்ல ஆயனுடைய அருட்சகோதரிகள்

இச்சபை 1829-ம் ஆண்டு தொடங்கப்பட்டது.
# விக்கிப்பீடியா:உங்களுக்குத் தெரியுமா/மே 13, 2015

- உலகின் மிகவும் அதிகமாக காணப்படும் பறவை இனம், **செவ்வலகு ஆப்பிரிக்கத் தூக்கணாங்குருவி** ஆகும்.
- **சசிவர்ண போதம்** என்பது மோகவதைப் பரணி என்னும் பரணி நூலில் ஒரு பகுதி. இது சூத சங்கிதையை தழுவி தமிழில் எழுதப்பட்டது.
- **கடுங்குளிர் ஏவூர்தி இயந்திரம்** (Cryogenic rocket engine) எனும் செயற்கைக் கோள்களை விண்ணில் செலுத்தும் ஏவூர்தியில் கடுங்குளிரில் உள்ள ஆக்ஸிஜன் மற்றும் ஹைட்ரஜன் வளிமங்கள் எரிபொருளாகப் பயன்படுகின்றன.
# ஒ.ச.நே - 03:30

**ஒ.ச.நே - 03:30** (*UTC-03:30*) என்பது ஒருங்கிணைக்கப்பட்ட சர்வதேச நேரத்துடன் -03:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது கனேடிய மாகாணமான நியூஃபவுன்லாந்து மற்றும் லாப்ரடோரில், நியூஃபவுன்லாந்து சீர் நேரமாக பயன்படுத்தப்படுகின்றது.
# ஒ.ச.நே - 03:30

## நியூஃபவுன்லாந்து சீர் நேரம் (வடக்கு அரைக்கோள குளிர்காலத்தின்போது மட்டும்)

- கனடா
- நியூஃபவுன்லாந்து மற்றும் லாப்ரடோர் மாகாணம்
- லாப்ரடோர் (தென்கிழக்கு பகுதிகள்)
- நியூஃபவுன்லாந்து
# ஒ.ச.நே - 04:30

**ஒ.ச.நே - 04:30** (*UTC-04:30*) என்பது ஒருங்கிணைக்கப்பட்ட சர்வதேச நேரத்துடன் -04:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது வெனிசுவேலாவில் மட்டும், திசம்பர் 9, 2007ஆம் ஆண்டு முதல் பயன்படுத்தப்படுகிறது. அதற்குமுன் வெனிசுவேலாவின் நேர வலயமாக *ஒ.ச.நே - 04:00* பயன்படுத்தப்பட்டது.
# ஒ.ச.நே - 04:30

## வெனிசுவேலா சீர் நேரம் (ஆண்டு முழுவதும்)

- வெனிசுவேலா (பார்க்க வெனிசுவேலாவில் நேரம்)
# தோமசு சவுந்தரநாயகம்

அருட்திரு **இம்மானுவேல் தோமசு சவுந்தரநாயகம்** (*Emmanuel Thomas Savundaranayagam*, பிறப்பு: 13 சூலை 1938) இலங்கைத் தமிழ் போதகரும், முன்னாள் ரோமன் கத்தோலிக்க யாழ்ப்பாண ஆயரும் ஆவார்.
# தோமசு சவுந்தரநாயகம்

## ஆரம்ப வாழ்க்கையும் கல்வியும்

சவுந்தரநாயகம் 1938 சூலை 13 இல் இலங்கை, ஊர்காவற்துறையில் பிறந்தார் ஊர்காவற்துறை புனித அந்தோனியார் கல்லூரியிலும், பின்னர் யாழ்ப்பாணம் சம்பத்தரிசியார் கல்லூரியிலும் கல்வி கற்றார். பின்னர் அவர் யாழ்ப்பாணம் புனித மார்ட்டின் மடப்பள்ளியிலும், அம்பிட்டி தேசிய மடப்பள்ளியிலும் (1957-64) கல்வி கற்றார்.  
இலங்கையில் தமிழர் உரிமைகளுக்காக சவுந்தரநாயகம் குரல் கொடுத்து வந்துள்ளார். ஈழப்போரை முடிவுக்குக் கொண்டு வர வெளிநாடுகள் தலையிட வேண்டும் எனக் குரல் கொடுத்தார்.
# செனான் ஆக்சி நான்மபுளோரைடு

**செனான் ஆக்சி நான்மபுளோரைடு** *(Xenon oxytetrafluoride )* என்பது XeOF4 என்ற மூலக்கூறு வாய்பாடுடன் கூடிய [[கனிம வேதியியல்] சேர்மமாகும். மற்ற செனான் ஆக்சைடுகளைப் போலவே செனான் ஆக்சி நான்மபுளோரைடும் அதிகபட்ச வினைத்திறனும் நிலைப்புத்தன்மையும் இல்லாமல் காணப்படுகிறது நீருடன் சேர்ந்த நீராற்பகுப்பு வினையின் போது ஐதரசன் புளோரைடு போன்ற பேரிடர் விளைவிக்கும் அளவுக்கு அபாயமானதும் அரித்துக் கரைக்கும் பண்புடைய பொருட்களையும் உற்பத்தி செய்கிறது.  
:<math>\rm 2XeOF_4 + 4 H_2O \longrightarrow 2Xe + 8HF + 3O_2</math>  
இவற்றுடன் சிறிதளவு ஓசோன் மற்றும் புளோரின் போன்றவையும் வினையில் உருவாகின்றன. இவ்வினை மிகவும் ஆபத்தானது என்பதை கவனத்தில் கொள்ள வேண்டும். செனான் ஆக்சி நான்மபுளோரை எல்லா சூழ்நிலைகளிலும் தண்ணீர் மற்றும் நீராவி ஆகியவற்றுடன் தொடர்பு கொள்ளாத வகையில் தனித்து வைத்திருக்க வேண்டும்.
வினைகள்
XeOF4 தண்ணீருடன் கீழ்கண்ட படிநிலைகளில் செனான் ஆக்சி நான்மபுளோரைடு வினைபுரிகிறது.  
:<math>\rm XeOF_4 + H_2O \longrightarrow XeO_2F_2 + 2HF</math>  
:<math>\rm XeO_2F_2 + H_2O \longrightarrow XeO_3 + 2HF</math>  
அபாயகரமான வெடிபொருளான XeO3 செனான் மற்றும் ஆக்சிசனாக சிதைவடைகிறது.
:<math>\rm 2XeO_3 \longrightarrow 2Xe + 3O_2</math>
# பெனடிக்டா பொக்கொலி

**பெனடிக்டா பொக்கொலி** (பிறப்பு டிசம்பர் 11, 1966) என்பவர் ஒரு இத்தாலிய நாடக மற்றும் திரைப்பட நடிகராவார்.  
இவர் டிசம்பர் 11, 1966இல் மிலன் நகரில் பிறந்தார். சிறுவயதிலேயே இவர் குடும்பம் உரோமைக்கு குடிபெயர்ந்தது. இவரின் தங்கை பிரிகித்தா பொக்கொலியும் ஒரு நடிகை ஆவார்.  
தமது 18ஆம் அகவை முதல் இவர் தொலைக்காட்சித் தொடர்களில் நடித்து வருகின்றார். நடிகரும் இயக்குனருமான ஜியார்ஜியோ ஆல்பர்தசி இவரின் நடிப்புத்திறமையினை வெகுவாகப்பாராட்டியுள்ளார். இவரின் நடிப்பினை பல செய்தி ஊடகங்களும் பாராட்டியுள்ளன.
# யூகின் ஓடம்

**இயூகின் பிளெசன்ட்சு ஓடம்** (*Eugene Pleasants Odum*, செப்டம்பர் 17, 1913 – ஆகத்து 10, 2002) என்பவர் ஓர் அமெரிக்க உயிரியலாளரும், சூழலியலாளரும் ஆவார். சூழல் அமைப்புச் சூழலியலின் தந்தை (Father of Ecosystem Ecology) எனப் போற்றப்படுபவர். ஜார்ஜியா பல்கலைக்கழகத்தில் பணியாற்றியவர்.  
இவரது ”சூழலியலின் அடிப்படைகள்” என்ற நூல், இப்பயில்களத்துக்குப் புதிய சட்டகத்தை உருவாக்கியதால், சூழலியற் பயில்வைப் புரட்சிகரமாக மாற்றியது. சூழலியலை இயற்பியல், வேதியியல், புவியியல், உயிரியல் அறிவியல் புலங்களின் ஒருங்கிணைந்த பயில்களமாக்கியதோடு, நாம் வாழும் புவி தன்னியக்கம் வாய்ந்த, பல்வேறு கட்டமைப்புகளும் செயற்பான்மைகளும் உள்ள சூழல் அமைப்புகளின் இடையிணைப்புகளுடன் விளங்குவதைச் சுட்டி காட்டினார். சூழல் அமைப்புகள் சூரிய ஆற்றலைப் பயன்படுத்தி, உயிரிலிப் பொருள் ஊட்டச் சத்துகளைச் சுழற்சிப்படுத்தி, உயிரினத்துக்கும் மாந்த இனத்துக்கும் பெருந்தொண்டாற்றுகின்றன. சூழலியலுக்கு ஆற்றிய பெரும்பணிகளுக்காக அமெரிக்க அறிவியற் கல்விக்கழகத்தின் ஆய்வுத்தகைஞராக அவர் தேர்வு செய்யப்பட்டார். மேலும் நோபல் பரிசுக்கீடான சுவீடன் நாட்டு அரசுக் கல்விக்கழகத்தின் கிராஃபோர்டு பரிசு அவருக்கும் அவரது உடன்பிறப்பாளருக்கும் (எச். டி. ஓடம்) வழங்கப்பட்டது.
# யூகின் ஓடம்

## எழுதிய நூல்கள்

- 1939. *Variations in the heart rate of birds: a study in physiological ecology*
- 1953. *Fundamentals of Ecology*
- 1963. *Ecology*
- 1975. *Ecology, the link between the natural and the social sciences*
- 1983. *Basic Ecology*
- 1993. *Ecology and Our Endangered Life Support Systems*
- 1998. *Ecological Vignettes: Ecological Approaches to Dealing with Human Predicament*
- 2000. *Essence of Place*
# வெள்ளீய அயோடைடு

**வெள்ளீய அயோடைடு** அல்லது **வெள்ளீய (II) அயோடைடு** *(Tin(II) iodide)* என அழைக்கப்படும் கனிம வேதியியல் சேர்மத்தின் மூலக்கூறு வாய்பாடு SnI2 ஆகும். இவ்வுப்பு வெள்ளீயத்தின் அயனிகளால் ஆக்கப்பட்ட அயோடினுடைய வெள்ளீய உப்பு ஆகும். இதனுடைய மூலக்கூறு எடை 372,519 கி / மோல் ஆகும். திண்ம நிலையில் உள்ள இவ்வுப்பு சிவப்பு தொடங்கி சிவந்த ஆரஞ்சு வரையான நிறத்துடன் காணப்படுகிறது. வெள்ளீய (II) அயோடைடின் உருகுநிலை 320 பாகை செல்சியசு மற்றும் இதன் கொதிநிலை 714 பாகை செல்சியசு என்று அள்விடப்பட்டுள்ளது.
# வெள்ளீய அயோடைடு

## தயாரிப்பு

2 மோலார் ஐதரோகுளோரிக் அமிலத்தில் அயோடினுடன் வெள்ளீயம் உலோகத்தை சேர்த்து சூடாக்குவதன் மூலம் வெள்ளீய (II) அயோடைடு சேர்மத்தை தயாரிக்க முடியும்.  
:Sn + I<sub>2</sub> → SnI<sub>2</sub>
# ஈய(IV) சல்பைடு

**ஈய (IV) சல்பைடு** *(Lead(IV) sulfide)* அல்லது **காரீய மிருசல்பைடு** என அழைக்கப்படும் இக்கனிம வேதியியல் சேர்மத்தின் மூலக்கூறு வாய்பாடு PbS<sub>2</sub> ஆகும். பொதுவாக அறியப்படும் காரீய சல்பைடுடன் கந்தகத்தை உயர்ந்த அழுத்தத்தில் 600 பாகை செல்சியசு வெப்பநிலைக்கு மிகாமல் வினைபுரிய வைப்பதன்மூலம் காரீய மிருசல்பைடைத் தயாரிக்க இயலும். காரீய மிருசல்பைடு வெள்ளீயமிரு சல்பைடு போலவே கேட்மியம் அயோடைடினை ஒத்த படிகங்களாகிறது. இச்செயலினால் இங்கு ஈயத்தினுடைய ஆக்சிசனேற்றநிலை 4+ என்று அளிக்கப்படுகிறது.  
வெப்ப மின்பொருளான காரீய மிருசல்பைடு p வகை குறைகடத்தி எனவும் வகைப்படுத்தப்படுகிறது.
# தீசுதா செதால்வத்

**தீசுதா செதால்வத்** (*Teesta Setalvad* ;1962) மனித உரிமைகளுக்குப் போராடும் ஓர் இந்தியப் பெண்மணி ஆவார். மத வாதத்துக்கு எதிராகப் போராடும் இதழியலாளர். பெண்களுக்காகவும் தலித் இன மக்களுக்காகவும் இசுலாமிய இன மக்களுக்காகவும் பாடுபட்டு வருபவர். இவர் ஒரு இந்திய ஊடகவியலாளர் மற்றும் கல்விமான் ஆக அடையாளம் காணப்படுகின்றார்.
# தீசுதா செதால்வத்

## தனிப்பட்ட வாழ்க்கை

தீசுத, குஜராத்தி இனத்தவர், மும்பையைச் சேர்ந்த சட்டத்தரணியான அதுல் செதால்வத் மற்றும் கிராமப்புற கைப்பணி விளக்கவுரையாளர் சீதா செதால்வத் ஆகியோரின் மகளாவார். இவருடைய பாட்டனார் மோ. சி. செதால்வத் இந்தியச் சட்டத்துறையின் முதல் தலைவராவார்.. இவருக்கும் இவரது கணவர் ஜேவித்துக்கும் தாமரா மற்றும் ஜிப்ரான் என்னும் இரண்டு குழந்தைகள் உள்ளனர்.  
இவர் 1983 இல் மும்பைய் பல்கலைக்கழகத்தில் மெய்யியல் பாடத்தில் பட்டம்பெற்று, ஊடகவியலாளராகப் பணியாற்றத் தொடங்கினார். இவர் *தி டெய்லி* மற்றும் *தி இந்தியன் எக்ஸ்பிரஸ்* செய்தித்தாள்களின் மும்பைப் பதிப்புகளிற்கும் பின்னர், *பிசினஸ் இந்தியா* பத்திரிக்கைக்காகவும் செய்திகள் சேகரித்தார். பம்பாய் கலவரங்கள் நடந்தபோது இனவாத வன்முறைகளால் அதிர்ச்சிக்குள்ளான இவர், கொள்கைவாதியான தனது கணவர் ஜேவித் ஆனந்துடன் சேர்ந்து 1993 இல் முழு நேர ஊடகத்துறையை விட்டுவிலகி, மாதாந்திர இதழான *கம்யூனலிஸம் கம்பட்* டைத் தொடங்கினார்.  
2007 இல், "மகாராட்டிராவில் பொதுப் பணிகள்" செய்ததற்காக இந்திய அரசாங்கம் இவருக்கு பத்ம சிறீ விருது வழங்கியது.
# தீசுதா செதால்வத்

## சமூகப் பணி

2002 ஆம் ஆண்டில் குசராத்தில் நிகழ்ந்த இனக் கலவரத்தில் மாண்டோருக்காகவும் பாதிக்கப்பட்டோருக்காகவும் நியாயமும் நீதியும் கோரி ஓர் அமைப்பை உருவாக்கினார். நீதிக்கும் அமைதிக்குமான குடிமக்கள் என்பது அதன் பெயர்.
குசராத்து மதக் கலவரம் குறித்து நடந்த பன்னாட்டு மத உரிமைகளுக்கான அமெரிக்கக் கமிசன் உசாவலில் சாட்சியம் அளித்தார். இந்தியப் பள்ளிக்கூடங்களில் வரலாறு சமூக பாடத் திட்டங்களில் மாற்றம் வேண்டும் என்பதற்காகவும் அவற்றைத் திருத்தி அமைக்க வேண்டும் என்றும் கோஜ் (KHOJ) என்னும் ஓர் அமைப்பை ஏற்படுத்தினார். அதன் மக்கள் உரிமைகள் அமைப்பின் (PUHR) பொதுச் செயலாளராகவும் உள்ளார்.
# தீசுதா செதால்வத்

## அரசியல் பார்வைகள் மற்றும் இணைப்புகள்

- தீசுதா "இடதுசாரி ஆதரவாளர்' என விவரிக்கப்பட்டுள்ளார், மேலும் அவரும் அவரது கணவர் ஜேவ்ட் ஆனந்தும் "இடதுசாரி மரபின் ஒரு பகுதியாக இருப்பதில் மிகவும் பெருமை கொள்வதாக" தங்களைத் தாமே விவரித்துள்ளனர். இருப்பினும், மேற்கு வங்காளத்தில் காவல்துறையினர் துப்பாக்கிச் சூடு நடத்தியதற்காக இவர் இந்தியப் பொதுவுடமைக் கட்சி (மார்க்சிஸ்ட்) அரசாங்கத்தை குற்றங்கூறி விமர்சித்துள்ளார், நந்திகிராம் கிராமத்தில் மார்ச் 14 2007 அன்று பொதுமக்கள் கொல்லப்பட்ட இந்த துன்பியல் சம்பவத்தை, "எதிர்பார்க்கப்படாத, நியாயப்படுத்தமுடியாத மற்றும் துரதிர்ஷ்டமான" நிகழ்வு என்று அழைத்தார். இந்த விளம்பரங்களில் ஒன்று 13 பெண்கள் அரசு சாரா நிறுவனங்களால் ஆதரிக்கப்பட்டது
- பெஸ்ட் பேக்கரி வழக்கில் இவர் செய்த பணிக்காக இந்திய கம்யூனிஸ்ட் கட்சி (மார்க்கிஸ்ட்) பாராட்டியுள்ளது.
# தீசுதா செதால்வத்

## செயல்முறைவாதம்

- தீசுதாவின் பத்திரிகை *கம்யூனலிஸம் கம்பட்* இனம்சார்ந்த அமைதியை ஊக்குவிக்கவும், இனவாத வன்முறைகளை முன்னெடுப்பவர்களைத் தாக்கவும் கோருகிறது.
- ஜூன் 10, 2002 அன்று, கோத்ரா இனவாத வன்முறையின் பின்னரான செயல்களில் பாரதிய ஜனதா கட்சி (BJP) குஜராத் அரசாங்கத்துக்கு எதிராக சர்வதேச சமய சுதந்திரம் குறித்த அமெரிக்க ஆணையத்தில் சாட்சி கூறினார்.
- 1997 இல், *கோஜ் (குவெஸ்ட்)* என்ற திட்டத்தில் பணிபுரியத் தொடங்கினார், இது"சிறுபான்மைக்கு எதிரான பாரபட்சங்களை"'' நீக்குவதற்காக இந்திய பாடசாலை வரலாறு மற்றும் சமூகக் கல்வி பாடநூல்களைத் திருப்பியெழுதுவதைக் குறிக்கோளாகக் கொண்டுள்ளது.
- இவர் ஒரு தீவிரமான பெண்ணியவாதி, தலித்துகள், முஸ்லிம்கள் மற்றும் பெண்களுக்கான உரிமைகள், சலுகைகளுக்காக பிரச்சாரம் செய்கிறார். “இரக்கமற்ற கொலைக் கதைகளைக் கட்டுகின்றவர்" என்று SIT குற்றஞ்சாட்டியது.  
SIT ஆல் விசாரணைக்கு உட்படுத்தப்பட்ட, வெவ்வேறு நீதிமன்றங்களின் முன்னிலையில் கலவரம் குறித்த சம்பவங்களைப்பற்றி ஒரேமாதிரியான வாக்குமூலங்களையே வழங்கிய 22 சாட்சிகளும் உண்மையில் சம்பவத்தைப் பார்த்த சாட்சியங்கள் இல்லையென்றும், அவர்களுக்கு பயிற்சி கொடுத்த செடல்வாட்டால் வழங்கப்பட்ட வாக்குமூலங்களையே அவர்கள் ஒப்புவித்துள்ளார்கள் என்றும், நீதிமன்றத்துக்குக் கூறப்பட்டது.. ஆனாலும் இறந்த முஸ்லீம் பெண்ணின் கணவர், தனது மனைவியின் கருப்பை கொலையாளியினால் அகற்றப்பட்டைருந்தும்கூட, மருத்துவர்கள் தமது பிணப்பகுப்பாய்வில் அதனைத் தவறாகவே குறிப்பிட்டுள்ளனர் என்று கூறினார். ஆனால் இதனை ஆராய்ந்த நீதிமன்றம், அந்தப் பெண்ணும் அவரது வயிற்றிலிருந்த கருவும் கொல்லப்பட்டது உண்மையென்றும், ஆனால் கொலையாளி கருவை வயிற்றிலிருந்து அகற்றினார் என்பதற்குத் தகுந்த ஆதாரமில்லையென்றும் கூறியது.  
ஒரு நாளின் பின்னர், விசாரணையிலுள்ள அறிக்கையானது SIT அறிக்கை அல்ல, அது குஜராத் அரசாங்கத்தால் வழங்கப்பட்ட அறிக்கை எனக் கூறுகின்ற, நீதி மற்றும் அமைதிக்கான குடிமக்கள் (CJP) அமைப்பிலிருந்து அனுப்பப்பட்ட ஒரு கடிதத்தை டைம்ஸ் ஆஃப் இந்தியா வெளியிட்டது.. டைம்ஸ் இல் முதலில் வெளிவந்த கட்டுரையின் ஆசிரியர் "CJP குறிப்பிட்டது போல எனது அறிக்கை குஜராத் அரசாங்கத்தால் வழங்கப்பட்டது அல்ல, அது SIT அறிக்கையை அடிப்படையாகக் கொண்டது" என்று பதிலளித்தார். TOI க்கு அந்த அறிக்கைக்கான அணுக்கம் இருப்பதால், ஊடகத்தின் வேறு எந்தப் பிரிவிடமும் அந்த அறிக்கை உள்ளதா அல்லது இல்லையா என்ற விடயம் தொடர்பற்றது எனக் கூறப்பட்டது.  
*டைம்ஸ் ஆஃப் இந்தியா* எடுத்துக்கூறிய ஆரம்பச் செய்தியில் இருந்த ஓட்டைகளை திலிப் டி'சௌஸா கண்டுபிடித்துவிட்டார். நீதி மற்றும் அமைதிக்கான குடிமக்கள் அனுப்பிய செய்திக்கு மறுப்புரை விடுத்த டி'சௌஸா, "உண்மையில்லாதது" என SIT கண்டுபிடித்துவிட்டதாக செய்தியாளர் உண்மையில் கோரிய மூன்று "பரவலாக அறியப்பட்ட" சம்பவங்களை அவர் படிக்கக்கூட இல்லை என குறிப்பிடுகிறார்.  
*இந்துஸ்தான் டைம்ஸி* ல் வந்த ஒரு செய்தி TOI அறிக்கை பற்றி கேள்வி எழுப்பியது. SIT இன் தலைவர் ஆர்.கே. ராகவன் அறிக்கை வெளியில் வந்தது குறித்து இவ்வாறு குற்றங்கூறினார், "குறிப்பிட்ட அறிக்கை வெளிக்கசிந்துள்ளமை நம்பகமற்ற உள்நோக்கங்களால் தூண்டப்படுகின்றதாகத் தெரிகிறது. இதுபோன்ற உரிமைகோரல்களை என்னால் உறுதிப்படுத்த முடியாது. இந்தச் செயல் மிகவும் கண்டிக்கத்தக்கது" என்றார். அறிக்கைகளை மறுக்கவோ உறுதிப்படுத்தவோ அவர் மறுத்தார்.
SIT அறிக்கை வெளிக்கசிந்தமை 'நம்பிக்கைத் துரோகமானது' என உச்ச நீதிமன்றமும் கண்டனம் தெரிவித்தது.
# தீசுதா செதால்வத்

## செயல்முறைவாதம்

### வரவேற்பு

டீஸ்டா செடல்வாட்டுக்கு எதிரான குற்றச்சாட்டுக்கள் உண்மையானவை என்றால் நீதிக்கு திருத்தவே முடியாத கேட்டை அவர் விளைவித்துவிட்டார் என்று புதுடில்லி கொள்கை ஆராய்ச்சி மையத்தின் தலைவரும், தேசிய அறிவுசார் ஆணையம் முன்னாள் உறுப்பினருமான, பிரதாப் பானு மேத்தா டீஸ்டா செடல்வாட்டைக் குறைகூறினார். கலவர வழக்கு விசாரணைகளில் பொது சமூகமானது பாரபட்சமற்ற உத்தரவாதம் எதையேனும் கொண்டிருக்கக்கூடிய தகுதி குழிதோண்டிப் புதைக்கப்படும் என விவரித்தது போல, அவர் டீஸ்டா செடல்வாட்டின் செயற்பாடுகளைக் கவனித்தார்.
இந்திய குடியரசின் நம்பிக்கைகளின் அத்திவாரத்தையே அவரின் செயல்பாடு குழிதோண்டிப் புதைத்துவிட்டதாக மற்றவர்கள் கூறியுள்ளனர்
# தீசுதா செதால்வத்

## 2022 குஜராத் கலவர வழக்கில் கைது

2002 குஜராத் கலவர வழக்கை விசாரிக்க இந்திய உச்ச நீதிமன்றம் சிறப்பு புலனாய்வு குழுவை நியமித்தது. இச்சிறப்பு புலனாய்வு குழு, தமது விசாரணையின் முடிவில் குஜராத் கலவர வழக்கில் அபோதைய குஜராத் முதலமைச்சர் நரேந்திர மோதி அப்பழுக்கற்றவர் என்ற முடிவிற்கு வந்தது. சிறப்பு புலனாய்வுக் குழுவின் விசாரணை முடிவை இந்திய உச்ச நீதிமன்றம் ஏற்றுக் கொண்டது.  
சிறப்பு புலனாய்வுக் குழுவின் விசாரணை முடிவை எதிர்த்து, உள்ளூர் காங்கிரஸ் தலைவர் எஹ்சான் ஜாஃப்ரியின் மனைவி ஜாகியா ஜாஃப்ரி உச்ச நீதிமன்றத்தில் செய்த மேல்முறையீட்டு மனுவை 24 சூன் 2022 அன்று தள்ளுபடி செய்து தீர்ப்பு வழங்கியதுடன், சிறப்பு விசாரணைக் குழுவின் தகுதியை கேள்விக்குட்படுத்த எந்த காரணமும் இல்லை என்றும் கூறியது.  
மேலும் இவ்வழக்கின் மற்றொரு மனுதாரரும், ஆர்வலருமான தீஸ்தா செதல்வாட்டின் குற்றச்சாட்டுகளுக்கு உச்ச நீதிமன்றம் கடும் கண்டனம் தெரிவித்துள்ளது. இதையடுத்து பிரதமர் நரேந்திர மோதி வழக்கில் இருந்து விடுவிக்கப்பட்டதற்கு எதிராக ஆரம்பத்தில் வழக்கு தொடர்ந்த சமூக செயல்பாட்டாளரும் *சிட்டிசன்ஸ் ஃபார் பீஸ் அண்ட் ஜஸ்டிஸ்* என்ற அரசு சாரா அமைப்பின் நிறுவனருமான தீஸ்தா செதல்வாட் மற்றும் முன்னாள் காவல்துறை தலைவர் ஸ்ரீகுமார் ஆகியோர் இந்த வழக்கில் நரேந்திர மோதிக்கு எதிராக உண்மைக்கு புறம்பான ஆவணங்களை நீதிமன்றத்தில் சமர்ப்பித்தாக குற்றம் சாட்டப்பட்டு, குஜராத் தனிப்படையினர் 26 சூன் 2022 அன்று கைது செய்தனர்.  
குஜராத் கலவரம் தொடர்பாக பொய் ஆதாரங்கள், சாட்சிகளை உருவாக்கிய வழக்கில் சமூக ஆர்வலர் தீஸ்தா சீதல்வாட்டின் ஜாமீன் மனுவை குஜராத் உயர் நீதிமன்றம் 1 சூலை 2023 அன்று தள்ளுபடி செய்தது. மும்பையில் வசிக்கும் தீஸ்தா சீதல்வாட் உயர் நீதிமன்ற உத்தரவின்படி சரணடைவார் என்று தெரிகிறது. இல்லையெனில் அவர் கைது செய்யப்படுவார்.  
குஜராத் கலவர வழக்கில், டீஸ்டா செதல்வாட்டை குஜராத் உயர் நீதி மன்றம் சரணடைய உத்தரவிட்ட நிலையி்ல், 19 சூலை 2023 அன்று இந்திய உச்ச நீதிமன்றம் பிணை வழங்கியது.